Sabiħa x-xemx tielgħa minn ġol-baħar tifrex quddiemha triq leqqiena. Ħelwin id-dgħajjes jitbandlu u jkattru b'dawk ilwienhom ġmiel id-dehra. Kemm iddeqġ b'sengħa ċ-ċafċifa hekk kif maċ-ċagħaq titbewwes; u kemm b'nifs ħafif jimtela s-sider biż-żiffa pura li tfewweġ lejn ix-xatt. Kollox jinħass bnin u ħelu ħdejn il-baħar f'għodwa sajfija; sakemm l-arja ma titniġġiżx bin-nifsijiet ta' imħuħ morda.